Frantziako Erlijio Gerrak

Frantziako Erlijio Gerrak Frantziako erresuman XVI. mendeko bigarren zatian izandako borroka zibilak izan ziren. Nahiz eta 1562 eta 1598 artean zortzi gerra izan, denbora tarte hartan, alde biek etengabe borrokatu ziren elkarren kontra.

Erlijio Gerren eztanda-eragile nagusiak katoliko eta higanoten -protestante kalbindarrak- arteko tirabira erlijiosoak izan baziren ere, alde biak, hurrenez hurren, zuzentzen zituzten Guisetar eta Borboitarren arteko borrokak gorrotoa areagotu zuen.

Gainera, Frantziako guda zibilak eragina izan zuen nazioartean. Protestantismoaren ikurra zen Elisabet I.aren Ingalaterrak eta katolizismoaren ikurra zen Filipe II.aren Espainiak nork bere alderdia babestu zuten. Garai hartan martxan zeuden beste borrokek ere eragina izan zuten gerretan, hala nola Probintzia Batuen espainiar boterearen aurkako matxinada eta Filipe II.aren osaba Fernando I.a Habsburgokoak zuzendutako Germaniako Erromatar Inperio Santuan protestanteen aurrerapausoak.

Valois-Angulema leinuaren amaierak eta Henrike IV.a Borboikoa katolizismora aldatzeak liskarrak bukarazi zituzten. Horretarako 1598an Henrikek Nantesko Ediktua, protestanteekiko tolerantzia bermatzen zuena, sinatu zuen. Hala ere, koroa eta higanoten arteko liskarrak aldian-aldian piztu ziren. 1685ean Henrike III.aren iloba Luis XIV.ak Fontainebleauko Ediktua ezarri eta katolizismoa ez beste erlijioen jardutea debekatu zuen. Ediktu honen ondorioz 200.000 higanot erbesteratu ziren.

 Kronologia 
 1562ko urtarrilaren 17a - Saint-Germaingo ediktua
 1562ko martxoaren 1a - Vassyko sarraskia
 1562ko martxoa - 1563ko martxoa - Lehenengo gerra, Amboiseko ediktuak amaiera eman ziona.
 1562ko abenduaren 19a - Dreuxko gudua
 1567ko iraila - 1568ko martxoa - Bigarren gerra, Longjumeauko bakeak amaiera eman ziona.
 1567ko azaroaren 10a - Saint Denisko gudua
 1568–1570 - Hirugarren gerra, Saint-Germain-en-Layeko bakeak amaiera eman ziona.
 1569ko martxoa - Jarnaceko gudua
 1569ko ekaina - La Roche-l'Abeilleko gudua
 1569ko urria - Moncontourreko gudua
 1572 - San Bartolome eguneko sarraskia
 1572–1573 - Laugarren gerra, Boulogneko ediktuak amaiera eman ziona.
 1572ko azaroa - 1573ko uztaila - Arroxelako setioa
 1573ko maiatza - Henrike Anjoukoa Poloniako errege izendatu zuten.
 1574 - Karlos IX.aren heriotza.
 1574–1576 - Bosgarren gerra, Beaulieuko ediktuak amaiera eman ziona.
 1576 - Lehenengo Liga Katolikoaren sorrera
 1576–1577 - Seigarren gerra, Bergeracko itunak amaiera eman ziona.
 1579–1580 - Zazpigarren gerra, Fleixko itunak amaiera eman ziona.
 1584ko ekaina - Frantzisko Anjoukoaren hilketa
 1584ko abendua - Joinvilleko ituna
 1585–1598 Zortzigarren gerra
 1587ko urria - Coutrasko gudua, Vimoryko gudua
 1588ko abendua - Guiseko dukea eta bere anaiaren hilketa
 1589ko abuztua - Henrike III.aren hilketa
 1589ko iraila - Arquesko gudua
 1590ko martxoa - Ivryko gudua, Parisko setioa
 1593 - Henrike IV.ak protestantismoaz arnegatu zuen.
 1594 - Henrike IV.aren koroatzea Chartresen.
 June 1595eko ekaina - Fontaine-Françaiseko gudua
 1597ko apirila – iraila - Amienseko setioa
 1598ko apirila - Nantesko ediktua

 Ikus, gainera 
 Euskal Herriko Erlijio Gerrak

 Erreferentziak 

 Kanpo-estekak 

Kategoria:Frantziako Erlijio Gerrak
Kategoria:Gerra zibil erlijiosoak